2S25 Sprut-SD

2S25 Sprut-SD (2С25 Спрут-СД) on Venemaal valmistatud moodne dessantvägedele mõeldud tankihävitaja, kontseptsioonilt klassifitseeritav ka kui kergetank, ujuvtank või dessanttank. GRAU koodnimetus on 2S25. Mõõdud ja massid Pikkus: 9770 mm (kahur "kell 12") Pikkus: 7070 mm (korpus) Laius: 3150 mm Kõrgus: 2820 mm (maksimaalne) Kliirens: 130–530 mm (muudetav) Kaal: 18 000 kg Jõuseade, liikuvus Mootor: vedelikjahutusega mitmekütuseline diiselmootor 2V-06-2 Võimsus: 331 kW/450 hj Käigukast: automaat, 5 edasi- ja 5 tagasikäiku Erivõimsus: 25 hj/t Kiirus Maanteel: 70 km/h Maastikul: 45 km/h Vees: 10 km/h Sõidukaugus Maanteel: 500 km Maastikul: 300 km Vees: 100 km Relvastus Kahur: 125 mm sileraudne stabiliseeritud tankikahur 2A75 Raua pikkus: 6000 mm = 48 kaliibrit Tõstenurk: -5...+15° Laskekiirus: 7 lasku/min Lahingukomplekt 40 mürsku Kuulipilduja: 7,62 mm PKT Lahingukomplekt 2000 padrunit Kaitstus Torn: terassoomus Kere: alumiiniumisulam ja komposiitsoomus; pidavus 7,62 ja 12,7 mm kuulipilduja tulele ja mürsukildudele Massihävitusrelvakaitse süsteem Suitsugranaadiheitjad Läbivus Ületatav kraav: 2,8 m Ületatav aste: 0,8 m Erisurve pinnasele: 0,53 kg/cm² Amfiibne Meeskond Komandör Sihtur Juht-mehaanik Sprut-SD on silmapaistev liikuvuse ja mobiilsuse poolest. Masin on täielikult amfiibne ja võib tulistada käigult, sealhulgas ka ujumise ajal laskesektoris +/– 35°. Masinat on võimalik langevarjudega alla visata transpordilennukilt või saata ujudes maale dessantpraamilt. Ehituselt on Sprut-SD sarnane BMD-3 ja BMD-4 tüüpi dessandi lahingumasinatega (keret on küll veidi pikendatud) – lahinguruum paikneb eesosas ja mootor taga. Tagaosas on ka kaks veepaiskurit vees liikumiseks ja keres võimas kuivenduspump. Lumel ja pehmel pinnal liikumise hõlbustamiseks on võimalik kasutada kummiosadega laiendatud roomikud. 125 mm sileraudne madalarõhuline kahur 2A75 on tüüpilise vene tankikahuri 2A46 edasiarendus. Seoses masina lahingutankist märksa kergema kerega on ühtlasi täiustatud taandurmehhanismi. Kahuri laadimine on automatiseeritud ja 40-sest lahingukomplektist 22 lasku paikneb mürsukarussellil tornis. Võimalik on laadida ka manuaalselt. Laskemoonakomplekti kuuluvad lisaks standardsele 125 mm moonale laserjuhitavad mürsud, mille laserjuhtimine toimub komandöri poolt ja laskekaugus ulatub 4 km-ni. Kolmeliikmeline meeskond koosneb komandörist, sihturist ja juhist. Juht paikneb torni ees, sihtur tornis vasakul ja komandör paremal. Kõigil meeskonnaliikmeil on öövaatlusvõimekus. Komandöril on mõlemas suunas stabiliseeritud optiline vaatlusseade. Spruti eelkäijateks olid õhudessantvägedele mõeldud tankihävitaja ASU-85 ja merejalaväele mõeldud ujuvtank PT-76. Lisaks on haubitsa D-30 lafeti baasil valmistatud 125 mm veetav tankitõrjekahur Sprut-B. Masina (Objekt 9..) väljatöötamist alustati 1990. aastate lõpus Volgogradi Traktoritehases. Kahur valmis 2005 ja kere 2006 (Octopus-SD). Masin otsustati võtta relvastusse 2007 ja samal aastal alustati ka seeriatootmist. Esialgu oli plaanis toota 57 eksemplari, kuid seda plaani on suurendatud. Masina kasutamise kohta sõjalistes konfliktides esialgu andmed puuduvad, kuid võimalik, et seda on katsetatud Tšetšeenias. Sprut-SD on täna Venemaa õhudessantvägede relvastuses arvukusega u 100. Need on mõeldud otsetuletoetuseks dessantroodudele. Osa masinaid paikneb ilmselt ka Pihkvas 76. õhudessantdiviisis. Venemaa õhudessantväed PT-76, ASU-85 – eelkäijad BMD-3 – baasmasin military-today.com Army Guide Army Recognition